Það gæti reynst þeim erfitt að finna nógu góða bithaga hér á landi því fullorðinn flóðhestur þarf allt að 40 kg af grasi á hverjum sólarhring . Flóðhestar eru afrísk tegund og hafa aðlagast allt öðrum aðstæðum en finnast á Íslandi . Þess vegna má ætla að þeir myndu ekki þrífast hér lengi vegna óhagstæðrar veðráttu og lítillar fæðu auk skorts á hentugum búsvæðum ( vötnum ) . Sennilega eru ótal aðrir þættir sem eru flóðhestum óhagstæðir hér á landi . Hafi spyrjandi hins vegar hug á að reyna að halda flóðhest í útihúsi þá verður að hryggja hann með því að afar litlar líkur eru á að leyfi fáist til þess að flytja slíkar skepnur inn enda eru lög um innflutning á framandi dýrum ströng , ekki að ástæðulausu . Sigurjón Baldur Hafsteinsson er prófessor í safnafræði við Félags - og mannvísindadeild Háskóla Íslands . Rannsóknir Sigurjóns Baldurs hafa meðal annars snúið að viðhorfi Íslendinga til dauða og sorgar , en þau viðhorf eru tengd félagspólitískum breytingum sem orðið hafa á Íslandi á undanförnum þrjátíu árum .